
Πρόλογος 

"Γ ι νωρίζω ύμίν, άδελφοί, τό Εύαγγέλιον τό εύαγ- 
γελισθέν ύπ' έμοϋ ότι ουκ έστι κατά άνθρωπον 
ούδέ γάρ έγώ παρά άνθρώπου παρέλαβον αυτό ούτε 
έδιδάχθην, άλλα δι’ άποκαλύψεως Ιησού Χριστού». 

Απόστολος Παύλος 

Τό Εύαγγέλιο, τό Ιερό τούτο κείμενο 
της Χριστιανικής Πίστεως, εινε συνοπτικώς 
τό λόγια τοΰ Άρχηγοΰ τής Χριστιανικής 
Πίστεως, τοΰ Κυρίου ήμών Ίησοΰ Χρί¬ 
στου, καί τών όγίων Αποστόλων, πού εινε 
στόματα τοΰ Χριστοΰ. Μέσα από τις σελί¬ 
δες τοΰ Ευαγγελίου δηλαδή όμιλεΐ 6 Χρι¬ 
στός είτε άμέσως, είτε εμμέσως δια τών 
Αποστόλων του. Ό Χριστός εινε Θεός καί 
οΐ Απόστολοί του εΤνε θεόπνευστοι, καί συ¬ 
νεπώς τό λόγια τοΰ Ευαγγελίου δέν εινε 

ανθρώπινα, άλλα θεία. Γι’ αυτό στό Εύαγ- 
γέλιο λάθος δεν υπάρχει, άλλ’ άλήθεια 
εκατό τοΐς εκατό. Τό Εύαγγέλιο είνε τέ¬ 
λειο όχι με τήν έννοια τής σχετικής τελει- 
ότητος, όπως τα ανθρώπινα έργα, άλλά μέ 
τήν έννοια τής απόλυτης τελειότητος, ώς 
εργον Θεοΰ. 

Ό Χριστός εινε διδάσκαλος, ή μάλλον ό 
Διδάσκαλος, διδάσκαλος δηλαδή μέ πλήρη 
και απόλυτη και μοναδική έννοια. Καίτοι ό 
Χριστός δεν φοίτησε σέ κανένα σχολείο και 
δεν έμαθε γράμματα, είπε για τόν έαυτό 
του τόσο μεγάλο λόγο, πού κανένας σοφός 
δεν τόλμησε, άλλ’ οΰτε διανοήθηκε νά είπή 
για τόν έαυτό του. 

Οί γραμματείς και οί, Φαρισαίοι άρέ- 
σκονταν νά προσφωνοΰνται άπό τούς άν- 
θρώπους ραββί ραββί (διδάσκαλε διδάσκα¬ 
λε). Άλλ’ ό Χριστός στούς άκροατάς και 
μαθητάς του είπε: «'Υμείς δε μή κληθήτε 
ραββί* εις γάρ ύμών έστιν ό διδάσκαλος, 

ο Χρίστος» (Ματθ. 23:8). Μέ τό λόγο 
τοΰτο ο Χριστός κήρυξε τον εαυτό του μο¬ 
ναδικό διδάσκαλο, διότι είχε τή συνείδησι, 
ότι δέν εινε απλώς άνθρωπος, άλλα Θεός, 
ό όποιος έγινε άνθρωπος. 

Ό Χριστός είνε ό Διδάσκαλος καί οί 
χριστιανοί είνε οί μαθηταί του. Άρχικώς 
δέ οί άκόλουθοι τοΰ Ίησοΰ ώνομάζονταν 
μαθηταί. Άφοΰ δέ οί χριστιανοί εινε μαθη¬ 
ταί τοΰ Χριστού, πρέπει να διαβάζουν καί 
νά μελετούν χριστιανικά βιβλία καί περιο¬ 
δικά, προπάντων δέ νά διαβάζουν καί νά 
μελετούν τό βιβλίο τοΰ Χριστού, τοΰ μονα¬ 
δικού διδασκάλου, τό ιερό καί άγιο Εύαγ- 
γέλιο. Τί μαθηταί εινε οί μαθηταί που δέν 
διαβάζουν καί δέν μελετούν; Εινε βασικό 
καθήκον των χριστιανών νά εγκύπτουν στο 
Εύαγγέλιο, γιά ν’ άποκτούν γνώσι καί έπί- 
γνωσι Χριστού - νά τρέφωνται μέ τά λόγια 
της Πίστεως, γιά νά γίνωνται ρωμαλέοι 
χριστιανοί - νά έντρυφοΰν στά ρήματα τής 

αιωνίου ζωής, για να προγευωνται τώρα 
καί να γεύωνται στην Απέραντη αιωνιότη¬ 
τα την Απερίγραπτη χαρά καί εύφροσύνη 
τοΰ παραδείσου. 

Διαβάζουν οί χριστιανοί τό Εύαγγέλιο; 
Πρέπει να όμολογήσωμε τή θλιβερή Αλή¬ 
θεια, δτι τό ποσοστό των ’ Ορθοδόξων, που 
διαβάζουν τό Εύαγγέλιο, είνε έλάχιστο. 
Εΐμεθα Αδύνατοι χριστιανοί, διότι δέν τρε- 
φόμεθα μέ τα ρήματα τής αιωνίου ζωής. 
Άπό τό Εύαγγέλιο, τόν βασιλέα των βι¬ 
βλίων, προτιμώνται αλλα βιβλία, καί ή 
τηλεόρασι... Περισσότερο των Όρθοδόξων 
διαβάζουν τό Εύαγγέλιο οί αιρετικοί Προ- 
τεστάντες καί ψευδο-Μάρτυρες τοΰ Ιεχω¬ 
βά... 

"Οποιος μελετά τό Εύαγγέλιο, καί γενι- 
κώτερα βεβαίως την Αγία Γραφή, μέ ειλι¬ 
κρινή διάθεσι καί πίστι Απέναντι τής Αλή¬ 
θειας, αισθάνεται μέσα του να λαχταρά 
θε είδος μεγαλείου. 

1. «Το Εύαγγέλιον 
ούκ έστι κατά άνθρωπον» 

Πολλοί νομίζουν, δτι τό Ευαγγέλιο εινε 
έπινόησις καί κατασκεύασμα ανθρώπων, 
για να συγκρατήται ό κόσμος. Λάθος ό 
ισχυρισμός αύτός, τό τραγικώτερο λάθος. 
’Όχι απλώς λάθος, άλλ’ απιστία στο Χρι¬ 
στιανισμό. 

Ό Παΰλος, άρχικώς σκληρότατος διώ¬ 
κτης τοΰ Χριστιανισμού, καί έπειτα ό με¬ 
γαλύτερος απόστολος τοΰ Ιησού Χριστού 
καί ό διαπρυσιώτερος κήρυξ τού Ευαγγελί¬ 
ου, γράφει καί τονίζει: «Γνωρίζω ύμΐν, 
αδελφοί, τό Εύαγγέλιον τό εύαγγελισθέν 
ύπ’ έμοΰ ότι ούκ έστι κατά άνθρωπον* 

ουδέ γάρ έγώ παρά ανθρώπου παρελαβον 
αύτο ούτε έδιδάχθην, άλλα δι’ άποκαλύ- 
ψεως Ιησού Χρίστου» (Γαλ. 1:11-12). 
Μεταφράζουμε: «Πρέπει νά γνωρίζετε, α¬ 
δελφοί, δτι τό Εύαγγέλιο, που κηρύχθηκε 
από μένα, δεν εινε ανθρώπινη έπινόησις. 
Οΰτε δε έγώ τό παρέλαβα άπό άνθρωπο, 
οΰτε τό διδάχθηκα, άλλα μοΰ τό άποκάλυ- 
ψε ό Ίησοΰς Χριστός». Ό Παύλος όμιλε! 
για τό Εύαγγέλιο, που κήρυττε αυτός, κή¬ 
ρυτταν δε καί οί άλλοι Απόστολοι. Ένα 
καί τό αύτό Εύαγγέλιο κήρυτταν όλοι οί 
Απόστολοι. Καί τό παρέδωσαν στήν Εκ¬ 
κλησία, καί τό κατέχει ή Εκκλησία ως 
παρακαταθήκη, ώς πολύτιμο θησαυρό, σ’ 
όλους τούς αιώνες. 

Τονίζει δε 6 Παύλος, ότι τό Εύαγγέλιο 
«ούκ έστι κατά άνθρωπον», δεν εινε αν¬ 
θρώπινο, δεν εινε ανθρώπινη έπινόησις. 
Κηρύχθηκε μεν άπό άνθρώπους καί γρά¬ 
φτηκε άπό άνθρώπους, άλλα με θεία έ'μ- 
8 



πνευσι, μέ θεοπνευστία. Τό Εύαγγέλιο δεν 
είνε δπως οί διδασκαλίες καί τα βιβλία τοΰ 
κοσμου, δπου έμφιλοχωροΰν πλάνες καί 
ψεύδη. Τό Εύαγγέλιο είνε πέρα ώς πέρα 
αλάθητο, καί άσυγκρίτως ανώτερο των δι¬ 
δασκαλιών καί τών βιβλίων τοΰ κόσμου. 
Οί δώδεκα Απόστολοι παρέλαβαν τό Εύ¬ 
αγγέλιο από τό Χριστό, δταν εκείνος βρι¬ 
σκόταν σωματικώς στη γή, μέ τριετή μα¬ 
θητεία πλησίον του. Ό απόστολος Παύλος 
δεν παρέλαβε καί δεν διδάχθηκε τό Εύαγ¬ 
γέλιο «παρά ανθρώπου», από άνθρωπο, 
άλλ’ από τον Ίησοΰ Χριστό, ό όποιος δεν 
είνε απλώς άνθρωπος, άλλα Θεός. Παρέ¬ 
λαβε δε τό Εύαγγέλιο από τον Ίησοΰ Χρι¬ 
στό, δταν εκείνος σωματικώς είχεν άναλη- 
φθή καί βρισκόταν στον ούρανό. Παρέλαβε 
«8ι' άποκαλύψεως». Ό Ίησοΰς Χριστός 
άποκάλυψε στον Παΰλο τις αλήθειες τοΰ 
Εύαγγελίου. Τό Εύαγγέλιο περιέχει άλή- 
θειες, οί όποιες δεν άνακαλύπτονται, άλλ’ 

αποκαλύπτονται. Τρία έτη οι δώδεκα Α¬ 
πόστολοι μαθητέυσαν πλησίον τοΰ Χριστού 
για να διδαχθούν τό Εύαγγέλιο, τρείς ήμε¬ 
ρες στη Δαμασκό χρειάστηκε 6 Παύλος για 
να παραλαβή τό Εύαγγέλιο! 

Φίλοι άναγνώσται, τό Εύαγγέλιο ήλθε 
άπό τον ούρανό, καί όταν τό άνοίγωμε, ά- 
νοίγεται μπροστά στα μάτια μας ό ούρα- 
νός, 6 ούρανός τού ουρανού, για να βλέ¬ 
πουμε μεγαλεία αφάνταστα καί ύπερθαύμα- 
στα. 


2. Ή ασύγκριτη υπεροχή 
τοΰ Ευαγγελίου 

Ώς θεόπνευστο τό Εύαγγέλιο έχει άσύγ- 
κριτη υπεροχή έναντι όλων των βιβλίων 
τοΰ κόσμου. Τή θεοπνευστία καί τήν άσύγ- 
κριτη υπεροχή τού Εύαγγελίου άποδεικνύ- 
ουν πολλών ειδών καί μεγάλου πλήθους 
άποδείξεις. 

• Ή ένοχης τοΰ Ευαγγελίου. Τό Εύ- 
αγγελιο, ή Καινή Διαθήκη, δπως αλλιώς 
όνομάζεται, Αποτελεΐται Από 27 βιβλία, 
γραμμένα Από σχεδόν 10 συγγραφείς. Καί 
θό περιμενε κανείς σέ τόσα βιβλία τόσων 
συγγραφέων νΑ βρίσκη ασυμφωνίες καί Αν¬ 
τιφάσεις, μάλιστα άφοΰ οί πλεΐστοι συγ¬ 
γραφείς ήταν Αγράμματοι, καί Αφοΰ έγρα¬ 
ψαν γιά πράγματα πνευματικά, θεολογικά, 
πολύ λεπτά, μυστηριώδη. Έν τούτοις καμ- 
μιά Ασυμφωνία καί Αντίφασι δεν υπάρχει 
στό Εόαγγέλιο. ΤΑ χωρία τοΰ Εύαγγελίου 
δέν συγκρούονται, δπως δεν συγκρούονται 
τΑ άστρα τοΰ ούρανοΰ. Άμφοτέρων ποιη¬ 
τής είνε ένας καί ό αυτός, ό Κύριος. 

• Οί ιδέες τοΰ Εύαγγελίου. Μέσα στό 
Εύαγγέλιο συνωστίζονται πλήθος Ιδέες, 
καμμία έπιζημία, δλες εύεργετικές, καί ό¬ 
λες υψηλότερες των ουρανών καί καθαρώ- 
τερες λαμπηδόνων ήλιακών, δπως π.χ. ή 
ιδέα τοΰ ένός, τοΰ πνευματικοΰ, τοΰ παν- 

τοδυνάμου, τοΰ πανσόφου, τοΰ πανταχοΰ 
παρόντος, τοΰ αναλλοίωτου χαι τοΰ πανά¬ 
γαθου Θεοΰ, καί ή ιδέα τής άγάπης, άκό- 
μη καί προς τους έχθρούς, καί μεχρις αυ¬ 
τοθυσίας χάριν των εχθρών, άγαπης που 
φθάνει στην άκρα ταπείνωσι καί γίνεται έ- 
σταυρωμένη. 

• Παράδοξοι λόγοι τοΰ Εύαγγελίου, 
πάρα πολλοί μάλιστα, φυσικώς καί άνθρω- 
πίνως αδιανόητοι καί άνεπινόητοι, δπως 
π.χ. οί λόγοι τοΰ Ίησοΰ, «Λύσατε τον να¬ 
όν τούτον καί έν τρισίν ήμέραις έγερώ 
αύτόν» (Ίωάν. 2:19), «Έγώ καί ό πα¬ 
τήρ εν έσμεν» (Ίωάν. 10:30), καί ό λό¬ 
γος τοΰ άποστόλου Ίωάννου, κατά τον 
οποίον 6 Υιός τοΰ Θεοΰ, ό Υιός τοΰ άληθι- 
νοΰ, 6 Ίησοΰς Χριστός, αύτός είνε ό άλη- 
θινός Θεός (Α' Ίωάν. 5:20). Τέτοιοι λό¬ 
γοι δεν θά λέγονταν, αν ό Ίησοΰς δέν ήταν 
Θεός καί οί Απόστολοι θεόπνευστοι. 

• Προφητείες τοΰ Εύαγγελίου, δπως 

π.χ. για τήν ϊδρυσι καί τό ακατάλυτο τής 
Εκκλησίας (Ματθ. 16:18), για τή δόξα 
τοΰ Ίησοΰ μετά τήν καταδίκη του (Ματθ. 
26:64), για τή δόξα τής ταπεινής κόρης 
τής Ναζαρέτ διά μέσου των αιώνων (Λουκ. 
1:48), γιά τήν έξουσία τοΰ ήλιου κατά τους 
έσχατους καιρούς νά καυματίζη τούς αν¬ 
θρώπους (Άποκ. 16:8-9) καί γιά τήν τη- 
λεόρασι (Άποκ. 11:8-9). 

• Ή συγγραφή τοΰ Εύαγγελίου άπό α¬ 
γραμμάτους κατά τό πλεΐστον. Καί πατρι¬ 
άρχες τής άπιστίας καί άθεΐας όμολογοΰν 
τήν άσύγκριτη ύπεροχή καί μοναδικότητα 
τοΰ Εύαγγελίου. Αλλά πώς οί αγράμματοι 
θά ξεπερνοΰσαν δλους τούς σοφούς δλων 
των αιώνων, αν δέν ήταν θεόπνευστοι; 

• Ή έπίδρασι τοΰ Εύαγγελίου. Τό Εύ- 
αγγέλιο έπέδρασε εύεργετικώς στήν άνθρω- 
πότητα δσο κανένα άλλο βιβλίο. 

• Ή πίστις στό Εύαγγέλιο δημιούργησε 
άναριθμήτους άγιους καί μάρτυρες. Πώς 

οΐ μάρτυρες θά άντεχαν σέ φρικιαστικά βα¬ 
σανιστήρια, αν ό Θεός του Ευαγγελίου δέν 
ήταν αληθινός καί δέν τούς ένδυνάμωνε; 
Καί πώς τά λείψανα των άγιων θά ευωδία¬ 
ζαν καί θά θαυματουργούσαν; 

• Με την πίστι στό Εύαγγέλιο γίνονται 
αναρίθμητα σημεία, θαύματα. Καί σήμε¬ 
ρα ό Κύριος θαυματουργεί άπ’ εόθείας ή 
διά μέσου άγιων καί χαρισματούχων. Τά 
δε θαύματα βεβαιώνουν τή θεοπνευστία τού 
Εύαγγελίου, καί δλης βεβαίως τής Γραφής 
(Μάρκ. 16:20). 

3. Ή Βύναμις του Εύαγγελίου 

Τό Εύαγγέλιο έχει μεγίστη δύναμι καί 
σημασία. Τό ωραίο όνομα Εύαγγέλιο ση¬ 
μαίνει καλή αγγελία, καλό άγγελμα. Καί 
ποιο εινε τό καλό άγγελμα; ΕΙνε τό καλλί¬ 
τερο άπ’ ολα τά άγγέλματα καί διαγγέλ¬ 
ματα. Θά τό άναφέρωμε μέ λόγο τού ίδιου 
τού Εύαγγελίου. 

Ρωτήθηκε ένας χριστιανός: «“Εχεις να 
μάς πής νέα;». Καί έκεΐνος απάντησε: 
« Ενα νεο έχω να σάς πώ: “Ίησοϋς Χρί¬ 
στος ηλθεν είς τον κόσμον αμαρτωλούς 
σώσαι” (Α'Τιμ. 1:15)». Λόγω τής αμαρτίας 
ήμασταν καταδικασμένοι σε αίωνία φυλάκι- 
σι καί δυστυχία. Άλλ’ ηλθεν ή εύχάριστη 
εί'δησι, δτι 6 Ίησοϋς Χριστός, 6 Υιός τοΰ 
Θεοΰ καί Θεός, ήλθε στον κόσμο για να 
σώση ημάς τούς αμαρτωλούς από τήν αίω¬ 
νία καταδίκη. Ποιό νέο πράγματι είνε τόσο 
σπουδαίο καί χαρμόσυνο, όσο αύτό τό νέο; 
"Ολα τα νέα τοΰ κόσμου, πού μεταδίδονται 
με τα μέσα μαζικής ένημερώσεως, εινε μι¬ 
κρά καί ασήμαντα μπροστά σ’ αύτό τό νέο, 
ότι στον αμαρτωλό καί καταδικασμένο κό¬ 
σμο ήλθε 6 Σωτήρ καί Λυτρωτής. 

Ό Ίησοϋς Χριστός μάς σώζει μέ τό λό¬ 
γο καί τό έργο του. Τό έργο του εινε κυ¬ 
ρίως ή θυσία του. Καί ό λόγος του εινε τό 
Ευαγγέλιο. 

Ό Παύλος, που λόγω τής μεγάλης εύαι- 
σθησίας του καί συναισθήσεως αισθανόταν 
τον εαυτό του ώς τον πρώτον αμαρτωλόν, 
που ήλθε να σώση 6 Ίησοΰς Χριστός, δια¬ 
κήρυξε για τό Εύαγγέλιο: «Ούκ έπαισχύ- 
νομαι τό Εύαγγέλιον του Χρίστου* δύνα- 
μις γάρ Θεοΰ έστιν εις σωτηρίαν παντί 
τω πιστεύοντι» (Ρωμ. 1:16). 

Πολλοί καί σήμερα, παρά την έπικράτη- 
σι τοΰ Χριστιανισμού, ντρέπονται να μιλά¬ 
νε για τό Εύαγγέλιο. Τέτοιοι χριστιανοί 
εινε άχρίστιανοι, τέτοιοι χριστιανοί εινε 
έχθροί τής σωτηρίας τους. Ό Παύλος δεν 
ντρεπόταν να κηρύττη τό Εύαγγέλιο, καί 
να κακοπαθή μέχρι δεσμών καί θανάτου 
για τό Εύαγγέλιο, σαν να ήταν κακούργος. 
Κήρυττε τό Εύαγγέλιο «μετά πάσης παρ¬ 
ρησίας», καί θυσιαζόταν για τό Εύαγγέ¬ 
λιο, διότι τό Εύαγγέλιο εινε δύναμις. Καί 
οποία δύναμις; Δύναμις Θεοΰ, δχι δύναμις 
ανθρώπου ή αγγέλου. Καί ώς δύναμις Θε- 

οϋ τό Ευαγγέλιο, ύψίστη καί μεγίστη δύ- 
ναμις, έχει σωτηριώδη σημασία, σώζει κα¬ 
θένα πού πιστεύει. Γι’ αυτό ονομάζεται 
«Εύαγγέλιον τής σωτηρίας» (Πράξ. 13:26, 
Έφεσ. 1:13). 

Τό Ευαγγέλιο δεν σώζει μόνο, άλλα καί 
δοξάζει. ’Ονομάζεται «Εύαγγέλιον τής δό- 
ξης» (Β' Κορ. 4:4, Α' Τιμ. 1:11), διότι 
εχει δοςα, αλλα και δίνει δοςα σε οσους το 
πιστεύουν. Επίσης ονομάζεται «Εύαγγέ¬ 
λιον τής βασιλείας» (Ματθ. 4:23, 9:35, 
Μάρκ. 1:14), διότι διδάσκει, πώς θά γί¬ 
νουμε βασιλείς με βασιλεία τρισένδοξη καί 
άτελεύτητη. 


* * * 

Αγαπητοί! "Ας όπλιζώμεθα με τη δύναμι 
τοΰ Εύαγγελίου, για να κατακτήσουμε την 
άνω βασιλεία, τη βασιλεία επάνω από τα 
άστρα καί τούς γαλαξίες. 

« 


4. Το Ευαγγέλιο αιώνιο 

Τό Εύαγγέλιο εινε αιώνιο με δύο έννοι¬ 
ες: Με την έννοια, δτι ήλθε από την αιωνι¬ 
ότητα, καί με την έννοια, ότι έχει διαχρο¬ 
νική σημασία, ισχύει για όλους τους αιώ¬ 
νες, εχει αιώνιο κΰρος. 

Πολλοί λέγουν, ότι οί καιροί άλλαξαν, 
καί τό Εύαγγέλιο πρέπει να υποστή κάποια 
αλλαγή, να τροποποιηθή, να έκσυγχρονι- 
σθή. Κυρίως θέλουν να υποστή αλλαγή ό 
νόμος τοΰ Ευαγγελίου, ή χριστιανική ηθι¬ 
κή, ώστε ώρισμένα αμαρτήματα να μή θε¬ 
ωρούνται αμαρτήματα, π.χ. οί προγαμιαΐ- 
ες σχεσεις. Άλλ’ ό νόμος τοΰ Εύαγγελίου 
είνε «νόμος τέλειος ο τής έλευθερίας» 
( Ιακ. 1:25), νομος πού ελευθερώνει άπό 
τήν αμαρτία, γι’ αύτό καί εινε τέλειος. Καί 
γενικώς τό Εύαγγέλιο εινε τέλειο. Καί τό 
τέλειο δεν χρειάζεται αλλαγή. ’Άν τό τέλειο 

υποστή αλλαγή, θα γίνη ατελές, κατώτερο. 

Δυνάμεθα ν’ άλλάξωμε τις μαθηματικές 
άλήθειες; Μέχρι τώρα λέγουμε, ότι 5 συν 
5 Ισοΰται μέ 10. Δυνάμεθα στο έξης να λέ- 
γωμε, δτι 5 συν 5 ισοΰται μέ 11 ή μέ 9; 
"Οπως οί μαθηματικές αλήθειες εινε αιώ¬ 
νιες, έτσι και οί άλήθειες τής Πίστεως εινε 
αιώνιες. 

Δυνάμεθα έπίσης ν’ άλλάξωμε τον ήλιο, 
τόν άέρα, τό νερό, τό ψωμί, τό ψάρι, τό 
κρέας κλπ.; Αυτά τα πράγματα εινε άναγ- 
καΐα πάντοτε, ισχύουν πάντοτε. Έτσι καί 
δλα, δσα άπαιτεΐ τό Ευαγγέλιο για την 
πνευματική ζωή μας, εινε άναγκαΐα πάντο¬ 
τε, Ισχύουν πάντοτε. Πάντοτε, π.χ., ισχύ¬ 
ει ή ταπεινοφροσύνη, ή σεμνότης, ή έγκρά- 
τεια, ή άγνότης. 

Κατά τό Α' Ίωάν. 2:7-8 ή «εντολή», 
που σημαίνει έδώ τη χριστιανική διδασκα¬ 
λία, είνε τόσο «παλαιά» δσο καί «καινή», 
καινούργια, σύγχρονη, έφαρμόσιμη. Κατά 
τό Γαλ. 1:6-9 δποιος μεταβάλλει τό Εύ- 

αγγέλιο αναθεματίζεται. 

Καί αύτοί οί Απόστολοι άν κήρυτταν 
διαφορετικά άπ’ δ,τι κήρυξαν έξ άρχής, καί 
άγγελος άπδ τον ουρανό αν κήρυττε διαφο¬ 
ρετικά, θά ήταν άναθεματισμένοι. 

Κατά τό Α' Πέτρ. 1:23-25 ό λόγος του 
Ευαγγελίου εινε «λόγος Θεοΰ», καί «ζών», 
δηλαδή άθάνατος, καί «μένων εις τον αι¬ 
ώνα», δηλαδή αιώνιος, μέ αιώνια Ισχύ. 

* * * 

'Όσοι θέλουν νά άλλάξη τό Ευαγγέλιο, 
αύτοί εινε άσεβεΐς, αίρετικοί, άπιστοι καί 
υπόδικοι ένώπιον τοΰ Θεοΰ. Καί γιά νά 
σωθούν από τήν αίωνία καταδίκη, πρέπει 
νά άλλάξουν αύτοί, δχι τό Εύαγγέλιο. Νά 
άλλάξουν δε σε δύο πράγματα, στις άντι- 
λήψεις, καί στον τρόπο της ζωής. 

5. Ευαγγέλιο καί χάρις 


Τό Εύαγγέλιο περιέχει τα ωραιότερα λό¬ 
για. Λόγια τόσο θεία, όσο καί ανθρώπινα. 
Θεία, διότι προέρχονται από τό Θεό. Καί 
άνθρώπινα, διότι μιλάνε στην καρδιά τοΰ 
άνθρώπου, τοΰ εόαισθήτου άνθρώπου, όσο 
κανένα άπό τά λόγια των σοφών καί των 
λογοτεχνών τοΰ κόσμου. 

Τά λόγια του Εύαγγελίου, εν άντιθέσει 
πρός τά λόγια άλλων βιβλίων, διατρυπούν, 
θά λέγαμε, τις συνειδήσεις τών άνθρώπων, 
τών άληθινών άνθρώπων, καί δημιουργούν 
μόνιμες έντυπώσεις, όχι προσωρινές. Υπάρ¬ 
χουν λόγια στό Ευαγγέλιο τόσο υψηλά, 
τόσο θαυμαστά, ώστε νά δύνανται νά χα- 
ρακτηρισθοΰν ώς θαύματα. 

Οί λόγοι τοΰ Εύαγγελίου είνε «λόγοι 
τής χάριτος», λόγοι χαριτωμένοι, λόγοι 
γεμάτοι χάρι καί ομορφιά. Οί κάτοικοι της 
Ναζαρέτ, οί συμπατριώτες τοΰ Χριστοΰ, 

καίτοι διακρίνονταν για την άπιστία τους 
απέναντι τοΰ Χρίστου, «πάντες έμαρτύ- 
ρουν αύτω καί έθαύμαζον επί τοίς λόγοις 
τής χάριτος τοΐς έκπορευομένοις έκ τοΰ 
στόματος αύτοΰ» (Λουκ. 4:22). Απευθυνό¬ 
μενος προς τον Μεσσία ό Ψαλμωδός είχε 
πει προφητικώς: «Έξεχύθη χάρις έν χεί- 
λεσί σου» (Ψαλμ. 44:3). Κα'ι όργανα των 
αρχιερέων και των Φαρισαίων, που πήγαν 
να συλλάβουν τον Χριστό, άφωπλίσθηκαν 
από τό λόγο του, έπέστρεψαν άπρακτοι καί 
ώμολόγησαν στους έχθρούς του: «Ουδέπο¬ 
τε ούτως έλάλησεν άνθρωπος, ώς ουτος 
ο άνθρωπος» (Ίωάν. 7:46). 

* * * 

Τό Εύαγγέλιο έχει χάρι, όμορφιά, άφοΰ 
περιέχει τα ομορφότερα λόγια. 

Άλλα τό Εύαγγέλιο συνδέεται πρός τή 
χάρι καί με άλλες έννοιες. 

Κατά τό Πράξ. 20:24 6 Παύλος κήρυττε 
«τό Εύαγγέλιον τής χάριτος τοΰ Θεοΰ». 

Αύτός ό λόγος σημαίνει, ότι τό Εύαγγέλιο 
έξαγγέλλει τή χάρι τοΰ Θεοΰ, ή όποια α¬ 
πορρέει από τή θυσία τοΰ Χρίστου καί 
σώζει τους πιστούς. Ό λόγος τοΰ Ευαγγε¬ 
λίου χαρακτηρίζεται επίσης ώς «ό λόγος 
τής χάριτος» (Πράξ. 14:3, 20:32), ό λό¬ 
γος δηλαδή, ό όποιος εξαγγέλλει τή σωτη- 
ριώδη χάρι τοΰ Κυρίου καί Θεοΰ μας. 

Τό Εύαγγέλιο έχει χάρι, εξαγγέλλει χά¬ 
ρι, άλλα καί συνοδεύεται με χάρι. Ή τε¬ 
λευταία φράσις σημαίνει, ότι, αν ό άνθρω¬ 
πος άκούη ή διαβάζη τό Εύαγγέλιο με ει¬ 
λικρινή διάθεσι καί πίστι, μαζί με τα λόγια 
τοΰ Εύαγγελίου έρχεται σ’ αύτόν καί ή χά¬ 
ρις τοΰ Θεοΰ, ας έπιτραπή ή έκφρασις, τό 
ήλεκτρικό ρευστό τοΰ ούρανοΰ. 

Αύτή ή χάρις ήλέκτρισε καί φλόγισε τις 
καρδιές τών δύο εκείνων μαθητών, όταν ό 
άναστάς Κύριος συνοδοιπόρησε μαζί τους 
ώς άγνωστος στήν πορεία τους προς Έμ- 
μαούς καί μιλοΰσε σ’ αύτούς. Είπαν μεταξύ 

τους: «Ούχί ή καρδία ημών καιομένη ήν 
έν ήμΐν, ώς έλάλει ήμιν έν τή οδφ και 
ώς διήνοιγεν ήμΐν τάς γραφάς;» (Λουκ. 
24:32). 

Αγαπητοί! Χωρίς τό Ευαγγέλιο 6 βίος 
εινε άχαρις. Μέ τό Εύαγγέλιο αποκτά χά- 
ρι. 


6. Τό κήρυγμα του Ευαγγελίου 
λειτουργία καί ιερουργία 

Πολλοί νομίζουν, δτι ή θεία λειτουργία 
καί οί άλλες ιερές ακολουθίες έχουν άξια 
ανώτερη από τό κήρυγμα. Καί γι’ αυτό 
πολλοί νομίζουν, δτι τό κήρυγμα πρέπει να 
εινε συντομώτατο, μίνι καί σούπερ μίνι κή¬ 
ρυγμα! Καί άλλοι νομίζουν, δτι άρκοΰν οι 
ιερές ακολουθίες καί δέν χρειάζεται κήρυ¬ 
γμα. Καί δταν βλέπουν να βγαίνη κήρυξ 
για να κηρύξη, δυσφοροΰν! Καί μερικοί την 
ώρα τοΰ κηρύγματος βγαίνουν από την εκ¬ 
κλησία !... 

Άλλα τό κήρυγμα είνε και αύτό μέρος 
τής θείας λατρείας. Ή θεία λειτουργία καί 
οί άλλες Ιερές άκολουθίες δέν κατανοούν- 
ται, παρά δταν με τό κήρυγμα έξηγοΰνται. 
Στην άρχαϊκή Εκκλησία, την πλέον πνευ¬ 
ματική καί ήρωική Εκκλησία, δινόταν πο¬ 
λύ μεγάλη έμφασι στο κήρυγμα. Κατά τή 
θεία λατρεία μιλούσε ό προεστώς, καί, αν 
ερχόταν εμπνευσι, μιλούσε καί δεύτερος, 
καί τρίτος, ακόμη καί τέταρτος! Ό λόγος 
τού Θεού άκουόταν καί κατοικούσε πλου¬ 
σίους στους πιστούς της άρχαϊκής Εκκλη¬ 
σίας. 

Τό κήρυγμα δημιουργεί τούς συνειδη¬ 
τούς χριστιανούς καί άληθινούς λάτρες τού 
Θεού. 

ΕΙνε δέ καί τό κήρυγμα λειτουργία καί 
ιερουργία. Δέν τό λέγει κοινός άνθρωπος. 
Τό λέγει ό μεγαλύτερος άπόστολος καί κή- 
ρυξ τού Ευαγγελίου, ό ούρανοβάμων Παύ¬ 
λος. Στο Ρωμ. 15:16 χαρακτηρίζει τόν I- 

αυτό του «λειτουργόν Ίησοΰ Χρίστου εις 
τά έθνη, ίερουργοΰντα τό Εύαγγέλιον 
του Θεοΰ». Ναί, εινε καί τό κήρυγμα τοΰ 
Ευαγγελίου λειτουργία καί ιερουργία! 

Ό Ιερεΰς καί ό άρχιερευς λειτουργεί καί 
ιερουργεί τό σώμα καί τό αιμα τοΰ Χρι¬ 
στού. Καί ό ίεροκήρυξ λειτουργεί καί Ιε¬ 
ρουργεί τό λόγο τοΰ Θεοΰ. 

Πάνω στήν αγία τράπεζα υπάρχει τό ά¬ 
γιο Ευαγγέλιο καί τό άγιο δισκοπότηρο, 
διότι αύτά τά δύο εΙνε έκ των ών ούκ άνευ, 
τά άπολύτως απαραίτητα γιά νά τρέφωνται 
πνευματικώς καί νά τρυφοΰν οί πιστοί. Καί 
δπως προσέχουμε νά μη πέση κάτω μαρ¬ 
γαρίτης άπό τη Θεία Κοινωνία, έτσι πρέ¬ 
πει νά προσέχωμε νά μή ξεφύγη την άντί- 
ληψί μας καί πέση κάτω λέξι άπό τό θείο 
λόγο. Διότι κάθε λέξι άπό τό θείο λόγο 
εινε πολύτιμος μαργαρίτης. 

'Όσοι υποτιμούν ή περιφρονοΰν τό κή¬ 
ρυγμα δεν εινε καλοί χριστιανοί ούτε στο 

φρόνημα οΰτε στη ζωή. ΕΤνε κακοί χριστια¬ 
νοί. Νοσηροί καί καχεκτικοί. 

"Αν θέλωμε να ειμεθα καλοί χριστιανοί, 
άληθινοί λάτρες τοΰ Θεοΰ, «έν πνεύματι 
καί άληθείςι», πνευματικά δηλαδή καί ά- 
ληθινά λατρεύοντες τόν Θεό, ας άγαποΰμε 
καί ας παρακολουθούμε τό κήρυγμα τοΰ 
Ευαγγελίου ώς λειτουργία καί Ιερουργία 
καί ας τό βάζωμε μέσα στις καρδιές μας 
δπως τη Θεία Κοινωνία. 

7. Τό κήρυγμα τοΰ Ευαγγελίου 

"Οπως τό φως, ό άέρας, τό νερό, τό 
ψωμί, τά φάρμακα είνε άπαραίτητα για τή 
σωματική ζωή τοΰ άνθρώπου, έτσι οί Αλή¬ 
θειες τοΰ Ευαγγελίου είνε άπαραίτητες για 
τήν πνευματική ζωή τοΰ άνθρώπου. Γι’ 
αύτό τό πρώτο, τό άναγκαιότερο καί τό 
σπουδαιότερο πνευματικό Ιργο είνε τό κή¬ 
ρυγμα τοΰ Εύαγγελίου. 

Κατό τό τρία Ετη τής δημοσίας δράσεώς 
του τί κυρίως Εκανε ό Αρχηγός της Πίστε- 
ώς μας, ό Κύριος ήμών Ίησοΰς Χριστός; 
Περιώδευε πόλεις, κωμοπόλεις καί χωριό 
καί κήρυττε τό Εύαγγέλιο. Καί τούς δώδε¬ 
κα καί τους έβδομήκοντα Αποστόλους για¬ 
τί Εξέλεξε καί κατηρτιζε; Γιό νό τους άπο- 
στέλλη νό κηρύττουν καί αότοί. Καί προ¬ 
τού άναληφθή στόν ούρανό, ποια έντολή 
Εδωσε στους Αποστόλους; Κατό τό Εύαγ¬ 
γέλιο τού Ματθαίου (28:19) είπε: «Πο- 
ρευθέντες μαθητεύσατε πάντα τά έθνη, 
βαπτίζοντες αύτούς είς τό όνομα τού Πα- 
τρός καί τού Υιού καί τού Αγίου Πνεύ¬ 
ματος, διδάσκοντες αυτούς τηρεΐν πάντα 
όσα ένετειλάμην ύμιν». Πηγαίνετε δηλα¬ 
δή καί Εκχριστιανίσετε δλα τό Εθνη. Πώς; 
Βαπτίζοντας, διδάσκοντας. Βαπτίζοντας τούς 
μικρούς καί Επειτα διδάσκοντας, δταν με¬ 
γαλώσουν* διδάσκοντας τούς μεγάλους καί 
Επειτα βαπτίζοντας, έόν πιστεύσουν. Κατό 

τό Εύαγγέλιο τού Μάρκου (16:15-16) ό 
Χριστός είπε: «Πορευθέντες είς τον κό¬ 
σμον άπαντα κηρύξατε τό Εύαγγέλιον 
πάση τη κτίσει. Ό πιστεύσας καί βαπτι- 
σθείς σωθήσεται, ό δέ άπιστήσας κατα- 
κριθήσεται». Εντολή γιά έκτέλεσι άπο- 
στολής παγκοσμίας καί υψίστης, όψίστης 
άφού μέ τήν κήρυξι τοδ Εόαγγελίου καί τή 
βάπτισι έκχριστιανίζονται καί σώζονται οΐ 
άνθρωποι. 

Σήμερα, στόν 21ο αίώνα, πρός έντροπήν 
ήμών των χριστιανών τό μεγαλύτερο μέρος 
της άνθρωπότητος βρίσκεται έκτός τοδ χρι- 
στιανικοδ χώρου. Αλλά καί τό μεγαλύτερο 
μέρος των λεγομένων χριστιανών βρίσκε¬ 
ται έκτός όρθης πίστεως καί συνειδητού 
χριστιανισμού. Τπάρχει συνεπώς άνάγκη 
κηρύξεως τού Εόαγγελίου σέ εόρυτάτη κλί¬ 
μακα, γιά νά έκχριστιανισθούν μή χριστια¬ 
νοί, άλλά καί κατ’ όνομα χριστιανοί. Γι’ 
αυτό ή Εκκλησία πρώτον καί κυρίως όφεί- 

λει να καταρτίση πολλούς έργάτες του Εύ- 
αγγελίου καί ν’ άναπτύξη μεγάλη έξωτερι- 
κή καί εσωτερική ιεραποστολή. 

Στο δυστυχισμένο κόσμο ας προσφέρη ή 
Εκκλησία πλουσίως τό Εύαγγέλιο, για να 
γνωρίση ό κόσμος άληθινή ζωή καί εύτυ- 
χία. 


8. Πώς νά κηρύττεται 
τό Εύαγγέλιο 

Ό άπόστολος Παύλος, ό μεγαλύτερος 
κήρυξ τοΰ Εύαγγελίου, λέγει: «Ό λόγος 
του Χρίστου ένοικείτω εν ύμΐν πλουσί¬ 
ως» (Κολ. 3:16). Επίσης δίνοντας πα¬ 
ραγγελία στόν έπίσκοπο Τιμόθεο λέγει: 
«Κήρυξον τον λόγον, έπίστηθι ευκαίρους 
άκαίρως» (Β' Τιμ. 4:2). Τό Εύαγγέλιο 
πρέπει νά κηρύττεται πλουσίως. Σϊ περι¬ 
πτώσεις ευκαιρίας, άλλα καί μή εύκαιρίας. 
Τακτικώς καί έκτάκτως. Πυκνά - συχνά. 

Σέ κάθε ναό, σέ κάθε θεία λειτουργία, σέ 
κάθε εορτή, σέ κάθε τέλεσι μυστηρίου, σέ 
κάθε Ιερή ακολουθία πρέπει να ακούεται 6 
λόγος τοΰ Θεοΰ σέ μεγαλύτερα ή μικρότε¬ 
ρα χρονικά όρια. ’Άν δέν υπάρχη ευχέρεια 
για κανονικό κήρυγμα, ας λέγωνται λίγα 
ούσιώδη λόγια, εξηγητικά των ιερών άλη- 
θειών τής Πίστεώς μας καί προτρεπτικά σέ 
πνευματική ζωή. 

Ν’ αύξηθοΰν δέ γιά τά παιδιά, τά άρνία 
τοΰ Χριστού, τά κατηχητικά σχολεία, καί 
γιά τούς μεγάλους, τά πρόβατα τοΰ Χρι¬ 
στού, οί κύκλοι συμμελέτης τής 'Αγίας 
Γραφής. 

Τά υλικά αγαθά θέλουμε ν’ άπολαμβά- 
νωμε πλουσίως. Πολύ περισσότερο πρέπει 
νά θέλωμε ν’ άπολαμβάνωμε πλουσίως τά 
πνευματικά άγαθά, τις άλήθειες τοΰ θείου 
λόγου, τά ιερά νοήματα τής Πίστεώς μας. 

Τό Ευαγγέλιο πρέπει νά κηρύττεται άπό 
πιστούς άνθρώπους μέ ζήλο γιά τό λόγο 

τοΰ Θεοΰ, μέ σοβαρότητα καί ικανότητα, 
μέ Ανιδιοτέλεια, μέ πνεύμα θυσίας, μέ κα¬ 
λό παράδειγμα ζωής. «Μή πολλοί διδά¬ 
σκαλοι γίνεσθε, αδελφοί μου», λέγει 6 
άδελφόθεος Ιάκωβος (3:1). Ό κήρυξ τοΰ 
Εύαγγελίου πρέπει να διδάσκη καί μέ τό 
λόγο καί μέ τή ζωή του, πρώτα δέ μέ τη 
ζωή του. «"Ος αν ποίηση καί διδάξη», 
είπεν ό Χριστός (Ματθ. 5:19). 

Τό κήρυγμα πρέπει να είνε έπιμελημένο. 
Ό κήρυξ νά κοπιάζη, μελετώντας καί σκε- 
πτόμενος τί είνε Ανάγκη κάθε φορά να εί- 
πή, καί πώς να τό είπή. Πολλοί κηρύττουν 
μέ προχειρότητα, υποτιμώντας τη νοημο¬ 
σύνη τών Ακροατηρίων. Καί άλλοι κηρύτ¬ 
τουν μέ Ανθρωπίνους στοχασμούς καί μέ 
Ακατάληπτα λόγια, για να δώσουν την έν- 
τύπωσι, ότι αύτοί έχουν βάθος καί σοφία! 
Ό Παύλος προτιμούσε να είπή στην έκ- 
κλησία πέντε λόγια Απλά καί κατανοητά, 
για να ώφελήση τό εκκλησίασμα. Τό κήρυ- 

γμα πρέπει να γίνεται με τρόπο απλό καί 
κατανοητό. 

Επίσης τό κήρυγμα πρέπει να γίνεται 
με παρρησία, με τό θάρρος να λέγεται όλό- 
κληρη ή άλήθεια. Ό λόγος να είνε παρα¬ 
κλητικός, άλλα καί ελεγκτικός. Να οικο¬ 
δομή τό καλό, άλλα καί να γκρεμίζη τό 
κακό. Πολλοί κήρυκες κηρύττουν τό ακίν¬ 
δυνο μέρος τής αλήθειας, όχι καί τό έπικίν- 
δυνο. Αύτοί δεν είνε καλοί κήρυκες. Ή 
Εκκλησία χρειάζεται εκλεκτούς κήρυκες 
καί εκλεκτό κήρυγμα. 

9. «Πιστεύετε ευ τώ Εύαγγελίω» 

Τό Εύαγγέλιο εχει τή δύναμι να σώζη, 
άλλα με την προϋπόθεσι τής πίστεως. Τό 
Εύαγγέλιο «δύναμις Θεού έστιν είς σω¬ 
τηρίαν παντί τφ πιστεύοντι» (Ρωμ. 
1:16). "Οποιος ακούει τό κήρυγμα τοΰ Εύ- 
αγγελίου καί δέν πιστεύει, αύτός καταδι- 

κάζεται. “Οποιος άκούει καί πιστεύει, αυ¬ 
τός σώζεται (Μάρκ. 16:15-16). «Είσερχό- 
μεθα είς την κατάπαυσιν οί πιστεύσαν- 
τες» (Έβρ. 4:3). “Ολοι, κουρασμένοι καί 
καταπονημένοι σ’ αυτή τή ζωή τήν πλήρη 
δοκιμασιών, έπιθυμοΰμε τήν άνάπαυσι. 
Άλλα στον τόπο της αιώνιας άναπαύσεως, 
στόν παράδεισο τοΰ Θεοΰ τον πλήρη απο¬ 
λαύσεων, είσερχόμεθα δσοι προηγουμένως 
πιστεύσαμε. 

Κηρύττοντας 6 Αρχηγός της Πίστεως, ό 
Ίησοΰς Χριστός, τό Εύαγγέλιο τής βασι¬ 
λείας τοΰ Θεοΰ ελεγε: «“Ηγγικεν ή βασι¬ 
λεία τοΰ Θεοΰ* μετανοείτε καί πιστεύετε 
εν τφ Εύαγγελίφ» (Μάρκ. 1:15). Για 
τήν είσοδο στή βασιλεία τοΰ Θεοΰ, τήν 
άσάλευτη καί άπερίγραπτη, απαιτείται πί- 
στις, πίστις στο Εύαγγέλιο. 

Καί τί πίστις; Πίστις τυφλή; Θέλει 6 
Αρχηγός τής Πίστεως να πιστεύωμε στο 
Εύαγγέλιο τυφλά, χωρίς τεκμήρια, χωρίς 

Αποδειχτικά στοιχεία, δπως πιστεύουν οί 
όπαδοί των Αλλων Θρησκειών; "Οχι! Συ¬ 
κοφαντούν τή Χριστιανική Θρησκεία δσοι 
Ισχυρίζονται, δτι αύτή διδάσκει τό «Πί¬ 
στευε καί μή έρευνα». Ούτε ή Γραφή ούτε 
ή Εκκλησία διδάσκει τέτοιο πράγμα. Άν- 
τιθέτως, δ Κύριος βεβαιώνει τήν Αλήθεια 
της Πίστεως μέ διάφορα καί πολλά τεκμή¬ 
ρια, σημεία, θαύματα, όπερβάσεις των φυ¬ 
σικών νόμων, ώστε νά πιστεύουμε «μετά 
λόγου», δχι τυφλά. 

Πρέπει δέ νά πιστεύουμε σέ δλα, δσα πε- 
ριέχονται στό Εύαγγέλιο, γραπτά καί προ¬ 
φορικά. "Οταν ό Χριστός έλεγε, «Πιστεύ¬ 
ετε έν τφ Εύαγγελίου» (Μάρκ. 1:15), τό 
Εύαγγέλιο ήταν προφορική διδασκαλία, 
δχι γραπτή. Ό Παύλος στό Β' Θεσ. 2:15 
συνιστώ νά κρατάμε καί τΙς γραπτές («δι' 
επιστολών») καί τις προφορικές («δια λό¬ 
γου») διδασκαλίες. Επίσης πρέπει νά πι¬ 
στεύουμε στήν Παλαιά Διαθήκη, τήν όποια 

τό Ευαγγέλιο έπικυρώνει, καί άπό την ο¬ 
ποία παραθέτει πλήθος χωρία ώς θεόπνευ¬ 
στα. Πρέπει να πιστεύουμε σέ όλα τα ζητή¬ 
ματα της Πίστεως, τα όποια διδάσκει ή 
Εκκλησία, διότι ή Εκκλησία είνε «στύλος 
καί έδραίωμα τής άληθείας» (Α' Τιμ. 
3:15). 

Δέν άρκεΐ δε να πιστεύουμε. Πρέπει καί 
να όμολογοΰμε. «Καρδίςι πιστεύεται είς 
δικαιοσύνην, στόματι δέ όμολογεΐται είς 
σωτηρίαν» (Ρωμ. 10:10). Με τήν καρδιά 
πιστεύει κανείς γιά δικαίωσι, καί μέ τό 
στόμα όμολογεΐ γιά σωτηρία. 

10. «Άξίως του Ευαγγελίου 
πολιτεύεσθε» 

Γιά νά σωθούμε χρειάζεται πίστις καί 
όμολογία, άλλά χρειάζεται καί έφαρμογή 
των διδαγμάτων του Εύαγγελίου στή ζωή. 

Ό Κύριος είπε: «Ου πας ό λέγων μοι, 
Κύριε, Κύριε, είσελεύσεται είς τήν βασι- 

λείαν των ουρανών, άλλ’ ο ποιων το θέ¬ 
λημα του Πατρός μου του έν ούρανοις» 
(Ματθ. 7:21). Δέν θά μπή στή βασιλεία 
των ούρανών καθένας που μοΰ λέγει, Κύ¬ 
ριε, Κύριε, άλλ’ οποίος κάνει τό θέλημα 
του Πατέρα μου τοΰ έπουρανίου. Επίσης ό 
Κύριος είπε: «Πας ό άκούων μου τούς λό¬ 
γους καί μή ποιων αυτούς όμοιωθήσεται 
άνδρί μωρφ, όστις ψκοδόμησε την οικί¬ 
αν αυτού επί την άμμον» (Ματθ. 7:26). 
Καθένας, πού άκούει τούς λόγους μου, άλ¬ 
λα δέν τούς έφαρμόζει, θά θεωρηθή δμοιος 
μέ άνθρωπο άνόητο, πού έκτισε τό σπίτι 
του έπάνω στην άμμο. Σπίτι έπάνω στήν 
άμμο καταρρέει. 


* * * 

Ό Παύλος έγραψε: «Άξίως τοΰ Εύαγ- 
γελίου τοΰ Χριστού πολιτεύεσθε» (Φιλιπ. 
1:27). Νά ζήτε άξίως τοΰ Ευαγγελίου τοΰ 
Χριστού. Γι’ αύτό κηρύχθηκε τό Εύαγγέ- 

λιο, για νά γίνη βίωμα καί ζωή. Λέγουμε 
για τή ζωή τών άγιων, «βίος καί πολι¬ 
τεία», βίος άγιος, πολιτεία θεάρεστη. Διότι 
οί άγιοι έφήρμοσαν τή χριστιανική διδα¬ 
σκαλία καί έζησαν άληθινό βίο, άληθινή 
πολιτεία. Οί άγιοι είνε τό Εύαγγέλιο έφηρ- 
μοσμένο. 

Καί ό άδελφόθεος Ιάκωβος έγραψε: «Γί- 
νεσθε ποιηταί λόγου καί μή μόνον άκρο- 
αταί παραλογιζόμενοι εαυτούς» (Ίακ. 
1:22). Νά γίνεσθε δηλαδή έφαρμοσταί του 
λόγου καί όχι μόνον άκροαταί, πού ξεγε¬ 
λούν τούς έαυτούς τους. "Οσοι άκούουν τό 
λόγο τού Εύαγγελίου, άλλά δέν άγωνίζον- 
ται νά τον έφαρμόζουν, καί έν τούτοις νο¬ 
μίζουν δτι είνε έν τάξει, αύτοί ξεγελούν, 
κοροϊδεύουν, τούς έαυτούς τους. Επίσης ό 
άδελφόθεος άπόστολος έγραψε: «Πίστις χω¬ 
ρίς τών έργων νεκρά έστι» (Ίακ. 2:26). 
Πολύ σπουδαία άρετή ή πίστις, άλλ’ δταν 
είνε ζωντανή, θερμή, δραστήρια, έκδηλου- 

μένη σε έργα. Αλλιώς είνε πίστις νεκρή, 
άναξία λόγου. 

Καί για να έπιστρέψωμε στον Παύλο, 
πού έξαίρει καί την πίστι, τη ζωντανή πί- 
στι, καί την άγάπη, την άληθινή άγάπη, 
την κορυφαία των άρετών, στή Θρησκεία 
τοΰ Ιησού Χριστού ισχύει «πίστις δι’ α¬ 
γάπης ένεργουμένη» (Γαλ. 5:6), πίστις, 
ή όποια έκδηλώνεται με έργα αγάπης, 
αγάπης προς τό Θεό καί προς τούς συναν¬ 
θρώπους. "Οποιος άγαπά τό Θεό καί τούς 
κατ’ εικόνα Θεού δημιουργημένους άνθρώ- 
πους είνε φυσικό να κάνη έργα. Ό δέ Θεός 
θά κρίνη τούς άνθρώπους κατά τά Ιργα 
τους. 

Γιά νά κάνη κανείς έργα, βεβαίως χρειά¬ 
ζονται προσπάθειες καί άγώνες, κόποι καί 
θυσίες. Αλλά γι’ αύτό τά έργα έχουν άξια, 
διότι απαιτούν άγώνες καί θυσίες. 

11. Ό μισθός των έργατών καί 
των έφαρμοστών του Ευαγγελίου 

Οί εργάτες τοΰ Εύαγγελίου, οί απόστο¬ 
λοι καί οί ιεραπόστολοι, έχουν πολύ μεγά¬ 
λο μισθό από τον Κύριο. 

Ό απόστολος Πέτρος είπε κάποτε στον 
Κύριο: «Ιδού ήμεις άφήκαμεν πάντα καί 
ήκολουθήσαμέν σοι· τί άρα έσται ήμΐν;» 
(Ματθ. 19:27). Νά, εμείς οί απόστολοι 
τα αφήσαμε όλα καί σε άκολουθήσαμε. Τί 
λοιπόν θά συμβή σ’ έμάς; Ποιος θά εινε ό 
μισθός μας; Ό δε Κύριος άπάντησε στούς 
αποστόλους: «Αμήν λέγω υμΐν ότι υμείς 
οί άκολουθήσαντές μοι έν τή παλιγγενε¬ 
σία, όταν καθίση ο Υιός τοΰ ανθρώπου 
επι θρονου δόξης αύτοΰ, καθίσεσθε καί 
υμείς επι δώδεκα θρόνους κρίνοντες τάς 
δώδεκα φυλάς τοΰ Ισραήλ. Καί πας δς 
άφήκεν οικίας ή αδελφούς ή άδελφάς ή 
πατέρα η μητέρα ή γυναίκα ή τέκνα ή 

αγρούς ένεκεν τού ονόματος μου, έκατον- 
ταπλασίονα λήψεται καί ζωήν αιώνιον 
κληρονομήσει» (Ματθ. 19:28-29). Αλή¬ 
θεια σάς λέγω, ότι σείς, πού με άκολουθή- 
σατε, στον καινούργιο κόσμο, όταν καθήση 
ο Υιός τοΰ ανθρώπου πάνω στον ένδοξο 
θρονο του, θά καθήσετε καί σείς πάνω σε 
δώδεκα θρόνους, καί θά κρίνετε τις δώδεκα 
φυλές τοΰ Ισραήλ. Καί καθένας, πού άφη¬ 
σε σπίτι ή αδελφούς ή άδελφές ή πατέρα ή 
μητέρα ή γυναίκα ή τέκνα ή άγρούς γιά τό 
όνομά μου, θά λάβη έκατονταπλάσια καί 
θά κληρονομήση ζωή αιώνια. 

’Όντως πολύ μεγάλος δ μισθός των απο¬ 
στόλων, πού έγκατέλειψαν τά πάντα γιά τό 
Χριστό καί έγιναν κήρυκες τοΰ Ευαγγελίου 
του. Θά απολαύσουν άγαθά άσυγκρίτως 
περισσότερα όσων έγκατέλειψαν, θά κερδί¬ 
σουν τήν άπέραντη αιωνιότητα, θά καθή- 
σουν πάνω σέ δώδεκα θρόνους καί θά κρί¬ 
νουν τις δώδεκα φυλές τοΰ Ισραήλ. Πολύ 

μεγάλη ή δόξα των άποστόλων, όμοια μέ 
τή δόξα τοΰ Υίοΰ τοΰ ανθρώπου, πού άφη¬ 
σε τα μεγαλεία του στον ούρανό καί ήλθε 
στη γη ώς ό πρώτος καί 6 μεγαλύτερος α¬ 
πόστολος (Έβρ. 3:1) καί κήρυξε τό Εύαγ- 
γέλιο της βασιλείας. ’Όχι δε μόνο στή 
μέλλουσα ζωή, άλλα καί κατά τον παρόν¬ 
τα καιρό όποιος έγκατέλειψε τα πάντα για 
τό Χριστό καί τό Εύαγγέλιό του θά λάβη 
έκατονταπλάσια, μάλιστα έν μέσω διω¬ 
γμών (Μάρκ. 10:29-30). 

Μακάριοι καί τρισμακάριοι οΐ αληθινοί 
έργάτες τοΰ Ευαγγελίου, οί άπόστολοι καί 
οί Ιεραπόστολοι. 


* * * 

Ζηλεύουμε διάφορα χαρίσματα, υπουρ¬ 
γήματα καί άξιώματα. Προπάντων ας ζη- 
λεύωμε τά χαρίσματα, υπουργήματα καί 
άξιώματα τοΰ λόγου. Διότι αυτά εινε τά 
πρώτα, τά άνώτερα (Α' Κορ. 12:28α). 

12. Ούαί στους καταφρονητάς 
του Εύαγγελίου! 

Τό Εύαγγελιο, ή χριστιανική διδασκα¬ 
λία, είνε δ,τι σεμνότερο, ωραιότερο, εύερ- 
γετικώτερο, πολυτιμώτερο, άγιώτερο καί 
θαυμαστότερο κηρύχθηκε καί γράφτηκε 
στόν κόσμο. Γιά τό ύψος, τό βάθος καί τήν 
καθαρότητα τών Ιδεών του Ευαγγελίου αί- 
σθάνθηκαν άφατο θαυμασμό άκόμη καί με¬ 
γάλοι άπιστοι καί άθεοι. "Αν είνε θαυμα¬ 
στός ό κόσμος τής φύσεως, ό κόσμος της 

Γραφής, καί μάλιστα τοΰ Εύαγγελίου, είνε 
θαυμαστότερος. 

Ό Θεός εδωσε τή Γραφή στην άνθρω- 
πότητα, καί μάλιστα τό Εύαγγελιο, τό τέ¬ 
λειο, καί βεβαίωσε τήν άλήθεια τών λόγων 
του μέ θαύματα, γιά νά λάβουν οί άνθρω¬ 
ποι τό ούράνιο τούτο δώρο καί δι’ αύτοΰ 
νά όδηγηθοΰν πρός τή σωτηρία καί τή δό¬ 
ξα. Ό Χριστός, ό ένανθρωπήσας καί σταυ- 

ρωθείς Κύριος καί Θεός, κήρυξε τό Ευαγ¬ 
γέλιο, καί άπέστειλε μαθητάς του νά τό 
κηρύξουν σ’ όλόκληρο τον κόσμο, για να 
καταστήση τή δυστυχισμένη λόγω τής α¬ 
μαρτίας καί τών συνεπειών της άνθρωπό- 
τητα εύτυχισμένη. 

Άλλ’ ό Θεός, σέ δντα αυτεξούσια άπευ- 
θυνόμενος, δεν άναγκάζει σέ άποδοχή τοΰ 
Εύαγγελίου του κανένα. "Οποιος θέλει δέ¬ 
χεται τό Ευαγγέλιο, καί δποιος δέν θέλει 
δέν τό δέχεται. 

Καί τί είπε ό Κύριος για δσους δέν δέχον¬ 
ται τό Εύαγγέλιο καί τους κήρυκες τοΰ 
Ευαγγελίου; Τί είπε για τους καταφρονη- 
τας της υπερθαύμαστης διδασκαλίας του; 
Είπε λόγο φοβερώτατο. Απευθυνόμενος 
στους άποστόλους του, οί όποιοι θα κήρυτ¬ 
ταν σέ πόλι καταφρονητών τοΰ Εύαγγελί¬ 
ου, είπε: «Καί δσοι αν μή δέξωνται υμάς 
μηδέ άκούσωσιν υμών, εκπορευόμενοι έ- 
κεΐθεν εκτινάξατε τον χοΰν τον ύποκά- 

τω των ποΒών υμών είς μαρτύριον αύ- 
τοΧς. Αμήν λέγω ύμίν, άνεκτότερον ε- 
σται Σοδόμοις ή Γομόρροις εν ήμέρςι 
Κρίσεως ή τή πόλει εκείνη» (Μάρκ. 
10:11). Καί για δσους δέν σάς δεχθούν καί 
δέν σάς άκούσουν, δταν φεύγετε άπ’ έκεΤ 
να τινάξετε καλά τή σκόνη κάτω άπό τα 
πόδια σας σ’ ένδειξι διαμαρτυρίας έναντίον 
τους. Αληθινά σάς λέγω, έπιεικέστερα θά 
κριθοΰν τά Σόδομα καί τά Γόμορρα κατά 

την ήμέρα της Κρίσεως παρά ή πόλις έκεί- 
νη. 

"Οντως φοβερώτατος λόγος, άφοΰ γιά 
τούς καταφρονητάς τοΰ Εύαγγελίου προ¬ 
βλέπει τιμωρία σκληρότερη άπό τήν τιμω¬ 
ρία των σοδομιτών! "Ας προσέξουν τόν φο- 
βερώτατο τοΰτο λόγο καί μερικοί θρησκευ¬ 
τικοί άνθρωποι, οί όποιοι υποτιμούν τό κή¬ 
ρυγμα τοΰ Εύαγγελίου καί όπερτιμουν άλ¬ 
λα πράγματα... 

Έκτος των καταφρονητών τοΰ Εύαγγε- 

λίου υπάρχουν καί οΐ διώκτες. Καί αν οΐ 
καταφρονηταί του Ευαγγελίου θά τιμωρη¬ 
θούν σκληρότερα άπό τούς σοδομίτες, πόσο 
χειρότερα θά τιμωρηθούν οί διώκτες, αυτοί 
που πολεμούν τό Εόαγγέλιο καί τό κήρυ¬ 
γμα! Υπάρχουν δέ δυστυχώς καί άρχιερεΐς 
και Ιερείς, οί όποιοι πολεμούν καί έμποδί- 
ζουν τό κήρυγμα του Εόαγγελίου... Αλλοί¬ 
μονο σ’ αύτους καί τρισαλλοίμονο! 

* * * 

Αγαπητοί, ό Κύριος προπάντων θέλει, 
ώρισμένοι νά γίνουν Ιεραπόστολοι, έργάτες 
του Ευαγγελίου, καί όλοι νά γίνουν άκροα- 
ταί, άναγνώστες καί έφαρμοσταί του Εό¬ 
αγγελίου, γιά νά γίνουν δλοι οόρανοπολΐ- 
τες καί νά παραλάβουν «βασιλείαν άσά- 
λευτον» (Έβρ. 12:28). 

